Այս տարիների ընթացքում հավաքած՝ փախստականին վերաբերող փաստաթղթերը հատ-հատ թերթելով՝ Գրետա Դանելյանը ցույց է տալիս դիմումները, որոշումները, կոնվենցիայի կետերը, հուսադրող պատասխաններն ու անցում կատարում իրականությանը. «Ուզում ենք նորմալ պայմաններում ապրել, մենք պետությունից 4 պատ ենք ուզում, որ լինի ու դու իմանաս՝ դա քոնն է, գնաս քո զուգարանը մտնես, ջուրը բացես և օգտագործես: Էս շոգին երեխա ես լողացնում, երեխա է, չփացնում է, ասում եմ՝ մի արա, գնում է Լաուրայի գլխին, երեխա է, ուզում է հաճույք ստանա,- հուզվում է Գրետա Դանելյանը,- մենք էլ ենք ուզում լողանալ ու հաճույք ստանալ»: